Imtella' Mejju 7, 2021 - Aġġornata 7 Ta' Mejju, 2021 2:29pm Hekk kif nhar il-Ħadd 9 ta' Mejju jiġi ċċelebrat jum l-omm t-tim tal-produzzjoni ta' Serataron preparaw programm speċjali flimkien ma' Dr.Lydia Abela, il-preżentatriċi tal-programm tant popolari 'Tista' Tkun Int' Rachel Vella u mal-koka prima Marilù Vella u t-tifla Ċikka! Se niskopru l-Prim Ministru x'kien jagħtiha bħala rigali lil Dr.Lydia Abela f'żgħożithom u dwar kemm hu jew mhux romantiku! Se jkun hemm makkjetta b'differenza, iċ-ċajta vojta ma tonqosx u ma' dawn l-ommijiet se jingħaqdu aktar ommijiet oħrajn li forsi lilhom ma nafuhomx imma lil uliedhom nafuhom sew! Programm b'mużika live mingħand ir-Ronnies u l-kantanti mistiedna, programm li ħa jmissilek tbissima biex tibda l-weekened bl-aħjar mod. U tgħid lil Ron għalfejn spiċċaw libsuh ta' tarbija?! Dan u aktar fuq Serataron fuq TVM fl-20.50.